மெல்ல மெல்ல ஹிட்ல்ருக்கு ஜெலி மீது தனக்குள்ளது வெறும் பிரியமல்ல, காதல் எனப் புரிந்தது.தேசமானாலும், இனமானாலும், பெண்ணானாலும் விரும்புகிற ஒன்றை வெறித்தனமாக நேசிக்கிற இயல்பு ஹிட்லருடையது. வேறு எந்த ஆணையும் பார்க்கக் கூடாது, வேறு எந்த ஆணுடனும் பேசக் கூடாது, தன்னோடு அல்லாமல் வேறு யாருடனோ அல்லது தனியாகவோ வெளியே போகக்கூடாது என்று ஜெலிக்குக் கட்டுப்பாடுகள் விதிக்க ஆரம்பித்தார். சிட்டுக் குருவியைப் போல எட்டுத் திக்கும் பறந்து திரிய விரும்பிய ஜெலிக்குக் கட்டுப்பாடுகள் கசந்தன.யாருமே குரலுயர்த்திப் பேசத் துணியாத தன் மாமாவிடம் அவள் அவ்வப்போது சண்டை போட்டாள். நேரம் கிடைத்த போது அவளை வெளியே அழைத்துப் போனார்